**Brandon Gormley** (s. 18. helmikuuta 1992 Murray River, Prinssi Edwardin saari, Kanada) on kanadalainen jääkiekkopuolustaja. Hän on pelannut urallaan aiemmin NHL:ssä 58 runkosarjaottelua tehopistein 2+3=5 ja keräten 20 jäähyminuuttia. Arizona Coyotes varasi Gormleyn ensimmäisellä kierroksella 13. pelaajana kesällä 2010.

Ura
---

### Seuraura

#### Junioriura

Gormley muutti kotoaan Prinssi Edwardin saarelta jo 14-vuotiaana käydäkseen Athol Murray Collegea Saskatchewanissa. Hän pelasi siellä kaksi vuotta Saskatchewanin paikallisia juniorisarjoja, kunnes Moncton Wildcats varasi Gormleyn koko QMJHL:n varaustilaisuuden ensimmäisenä pelaajana kesällä 2008. Gormley siirtyi joukkueeseen kaudeksi 2008–2009 ja teki runkosarjassa tehot 7+20=27. Hänet valittiin kauden päätteeksi QMJHL:n tulokkaiden tähdistökentälliseen. Kaudella 2009–2010 Gormleyn otteet paranivat ja hän teki runkosarjassa tehot 9+34=43 ja pudotuspeleissä tehot 2+15=17. Gormley voitti kauden päätteeksi QMJHL:n mestaruuden, President’s Cupin ja hänet valittiin liigan toiseen tähdistökentälliseen. Gormley pelasi kauden aikana myös CHL Top Prospects Gamessa.

Phoenix Coyotes varasi Gormleyn ensimmäisellä kierroksella 13. pelaajana NHL:n varaustilaisuudessa 2010. Hän oli varaustilaisuuden kolmantena varattu puolustaja Erik Gudbransonin (3. varaus) ja Cam Fowlerin (12. varaus) jälkeen. Gormley oli myös ensimmäinen QMJHL:stä varattu pelaaja, joten hänet palkittiin liigassa Mike Bossy Trophylla. Gormley teki jo saman vuoden lokakuussa Coyotesin kanssa. Hän pelasi kauden 2010–2011 kuitenkin pääosin Wildcatsin QMJHL-joukkueessa, joiden varakapteenina Gormley toimi. Hän oli joukkueen tehokkain puolustajatehoilla 13+35=48, joilla Gormley sijoittui liigan puolustajien pistepörssissä kymmenenneksi. Hänet valittiin kauden päätteeksi QMJHL:n toiseen tähdistökentälliseen. Siellä kauden päätyttyä, huhtikuussa 2011 Gormley siirtyi amatööritry-out -sopimuksella AHL-joukkue San Antonio Rampagen vahvuuteen. Hän pelasi siellä neljä runkosarjaottelua tehden yhden maalin.

Myös kauden 2011–2012 Gormley aloitti Moncton Wildcatsin QMJHL-joukkueessa. Hän teki yli piste per peli -tahdilla 26 runkosarjaottelussa tehot 10+17=27, joilla Gormley oli runkosarjan päättyäkin joukkueensa tehokkain puolustaja James Melindyn kanssa. Tammikuussa 2012 Wildcats kauppasi hänet Shawinigan Cataractesiin vaihdossa puolustaja Mike Mathesonin pelaajaoikeuksiin ja seitsemään varausvuoroon. Cataractes osallistui Memorial Cup -lopputurnaukseen isäntäjoukkueena. Gormley oli tehoilla 3+6=9 turnauksen tehokkain puolustaja. Hän voitti myös tehotilaston lukemalla +9. Cataractes voitti mestaruuden ja Gormley valittiin turnauksen tähdistökentälliseen.

#### Ammattilaisura

Kaudeksi 2012–2013 Gormley siirtyi Phoenix Coyotesin organisaatioon. Hän pelasi kautensa osin tammikuussa 2013 päättyneen NHL:n työsulunkin vuoksi kokonaan AHL-joukkue Portland Piratesin vahvuudessa. Gormleyn tulokaskausi toi 68 runkosarjaottelussa tehot 5+24=29 ja kolmessa playoff-ottelussa tehot 1+2=3. Kaudella 2013–2014 hän nousi joukkueen varakapteeniksi. Gormley jakoi tehoilla 7+29=36 Piratesin sisäisen syöttöpörssin toisen sijan Daine Toddin kanssa edellään vain Andy Miele sekä oli joukkueen neljänneksi paras pistemies ja tehokkain puolustaja. Hän debytoi kauden aikana myös Coyotesin NHL-joukkueessa, jossa Gormley pelasi viisi runkosarjaottelua ilman tehopisteitä. Hän teki NHL-debyyttinsä 10. maaliskuuta 2014 vieraissa Tampa Bay Lightningia vastaan. Gormley sai ottelussa jääaikaa 13.22 minuuttia ja hän keräsi teholukeman +1.

Myös kauden 2014–2015 Gormley aloitti farmissa. Hän pelasi siellä noin puolet kaudestaan ja oli pudotuspelien ensimmäisellä kierroksella neljällä syöttöpisteellään Piratesin paras syöttäjä Brendan Shinniminin kanssa. Gormley pelasi kauden aikana NHL:ssä 27 runkosarjaottelua tehopistein 2+2=4. Hän teki NHL-uransa avausmaalin 16. marraskuuta 2014 vieraissa Edmonton Oilersia vastaan. Gormley valittiin ottelun kolmostähdeksi. Heinäkuussa 2015 hän teki Coyotesin kanssa vuoden mittaisen ja kaksisuuntaisen jatkosopimuksen.

Syyskuussa 2015 Coyotes kauppasi Gormleyn Colorado Avalancheen vaihdossa puolustaja Stefan Elliottiin. Hän otti paikan seuran NHL-joukkueen kauden 2015–2016 avauskokoonpanosta ja pelasi alkukaudella 26 ottelua tehden yhden syöttöpisteen, kunnes tammikuussa 2016 Avalanche asetti Gormleyn siirtolistalle. Läpäistyään tämän seura lähetti hänet farmijoukkue San Antonio Rampageen, jossa Gormley pelasi kauden loppuun. Heinäkuussa 2016 hän teki vapaana agenttina vuoden mittaisen, kaksisuuntaisen ja 650 000 dollarin sopimuksen New Jersey Devilsin kanssa. Lokakuussa seura lähetti Gormleyn siirtolistan kautta farmijoukkue Albany Devilsiin. NHL:n siirtotakarajalla, maaliskuussa 2017 New Jersey Devils kauppasi hänet Ottawa Senatorsiin myöhemmin määriteltävää korvausta vastaan. Koska kauppa tehtiin virallisen siirtoajan jälkeen, Gormley pelasi loppukauden seuran farmijoukkue Binghamton Senatorsissa.

Gormley osallistui syksyllä 2017 ammattilaistry-out -sopimuksella AHL-joukkue Toronto Marliesin harjoitusleirille, mutta hän jäi kuitenkin ilman jatkosopimusta. Lokakuussa Gormley siirtyi loppukauden 2017–2018 kattavalla sopimuksella Ruotsin SHL-liigan nousijajoukkue Mora IK:hon. Hän oli tehoilla 2+15=17 joukkueen tehokkain puolustaja maanmiehensä Steven Seigon kanssa. Lokakuussa 2018 Gormley siirtyi loppukauden 2018–2019 kattavalla sopimuksella SM-liigajoukkue Turun Palloseuraan oltuaan alkukauden ilman sopimusta. Hän pelasi siellä 24 ottelua tehopistein 2+6=8, kunnes seura kuitenkin purki Gormleyn sopimuksen tammikuussa 2019. Jo samana päivänä hänen vahvistettiin palaavan SHL:ään ja siirtyvän loppukauden kattavalla sopimuksella Frölunda HC:hen. Gormley voitti siellä sekä Ruotsin-mestaruuden että Mestarien liigan mestaruuden. Huhtikuussa 2019 hän teki Frölundan kanssa vuoden mittaisen jatkosopimuksen. Kaudella 2019–2020 Gormley voitti CHL:n mestaruuden.

Joulukuussa 2020 Gormley siirtyi loppukauden 2020–2021 kattavalla sopimuksella Saksan DEL-liigan Straubing Tigersiin.

### Maajoukkueura

Gormley pelasi alle 20-vuotiaiden MM-kilpailuissa vuonna 2012, jolloin hän toimi Kanadan varakapteenina ja voitti pronssia. Gormley voitti tehoilla 3+3=6 turnauksen puolustajien maalipörssin ja jakoi puolustajien pistepörssin voiton joukkuetoverinsa Dougie Hamiltonin kanssa. Hänet valittiin turnauksen parhaaksi puolustajaksi ja tähdistökentälliseen. Valmennus valitsi Gormleyn Kanadan turnauksen yhdeksi kolmesta parhaasta pelaajasta. Hänet valittiin myös Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Gormley pelasi myös alle 18-vuotiaiden Ivan Hlinkan muistoturnauksessa vuonna 2009, jolloin hän voitti kultaa. Gormley edusti myös Canada Atlanticin joukkuetta World U-17 Hockey Challengessa vuosina 2008 ja 2009. Hän oli ensimmäisessä turnauksessa pelipaikastaan huolimatta joukkueen paras pistemies ja syöttäjä tehoilla 1+5=6. Vuoden 2009 turnauksessa Gormley voitti puolustajien maalipörssin kolmella osumallaan. Hänet valittiin turnauksen tähdistökentälliseen.

Gormley edusti myös Kanadan A-maajoukkuetta Spengler Cupissa vuonna 2016, jolloin joukkue voitti turnauksen.

Pelityyli
---------

*The Sports Forecaster* -sivuston mukaan Gormley on vaihtelevasti pelaava puolustaja, joka pelaa kypsästi omassa puolustuspäässä. Hän on hyvä hallitsemaan kiekkoa, liikkumaan ja omaa hyvät puolustuspään vaistot. Gormley on myös kohtalaisen hyvä hyökkäyssuuntaan. Hänellä on kuitenkin kehitettävää kokonaisvaltaisessa pelaamisessa, tasaisuudessa, voimassa ja röyhkeydessä.

Gormley on maininnut esikuvakseen Nicklas Lidströmin.

Muuta
-----

Omalla urallaan pudotuspelit mukaan lukien yli 1200 NHL-ottelua pelannut ja kaksi Stanley Cupia voittanut Brad Richards toimi Gormleyn lapsenvahtina hänen ollessa pieni.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2006–2007 | Notre Dame Hounds | SMHL | 9 | 4 | 4 | 8 | 10 | – | – | – | – | – |
| 2007–2008 | Notre Dame Hounds | SMHL | 42 | 23 | 33 | 56 | 63 | 9 | 1 | 6 | 7 | 18 |
| 2008–2009 | Moncton Wildcats | QMJHL | 62 | 7 | 20 | 27 | 34 | – | – | – | – | – |
| 2009–2010 | Moncton Wildcats | QMJHL | 58 | 9 | 34 | 43 | 54 | 21 | 2 | 15 | 17 | 10 | Kakkostähdistö |
|  | Moncton Wildcats | M-Cup | – | – | – | – | – | 3 | 1 | 2 | 3 | 0 |
| 2010–2011 | Moncton Wildcats | QMJHL | 47 | 13 | 35 | 48 | 42 | 5 | 0 | 1 | 1 | 6 | Kakkostähdistö |
|  | San Antonio Rampage | AHL | 4 | 1 | 0 | 1 | 0 | – | – | – | – | – |
| 2011–2012 | Moncton Wildcats | QMJHL | 26 | 10 | 17 | 27 | 18 | – | – | – | – | – |  |  |  |  |  |  | JMM | 6 | 3 | 3 | 6 | 2 | Ykköstähdistö |
|  | Shawinigan Cataractes | QMJHL | 9 | 0 | 5 | 5 | 4 | 7 | 5 | 2 | 7 | 8 |
|  | Shawinigan Cataractes | M-Cup | – | – | – | – | – | 6 | 3 | 6 | 9 | 6 | Ykköstähdistö |
| 2012–2013 | Portland Pirates | AHL | 68 | 5 | 24 | 29 | 44 | 3 | 1 | 2 | 3 | 0 |
| 2013–2014 | Phoenix Coyotes | NHL | 5 | 0 | 0 | 0 | 2 | – | – | – | – | – |
|  | Portland Pirates | AHL | 54 | 7 | 29 | 36 | 34 | – | – | – | – | – |
| 2014–2015 | Arizona Coyotes | NHL | 27 | 2 | 2 | 4 | 10 | – | – | – | – | – |
|  | Portland Pirates | AHL | 23 | 3 | 7 | 10 | 18 | 5 | 1 | 4 | 5 | 2 |
| 2015–2016 | Colorado Avalanche | NHL | 26 | 0 | 1 | 1 | 8 | – | – | – | – | – |
|  | San Antonio Rampage | AHL | 39 | 4 | 2 | 6 | 26 | – | – | – | – | – |
| 2016–2017 | Albany Devils | AHL | 35 | 2 | 8 | 10 | 30 | – | – | – | – | – |
|  | Binghamton Senators | AHL | 17 | 2 | 3 | 5 | 12 | – | – | – | – | – |
| 2017–2018 | Mora IK | SHL | 41 | 2 | 15 | 17 | 30 | – | – | – | – | – |
| 2018–2019 | TPS | SM-liiga | 24 | 2 | 6 | 8 | 8 | – | – | – | – | – |
|  | Frölunda HC | SHL | 17 | 2 | 5 | 7 | 6 | 15 | 2 | 5 | 7 | 8 | Le Mat-pokalen |
| 2019–2020 | Frölunda HC | SHL | 42 | 5 | 6 | 11 | 26 | – | – | – | – | – |
| 2020–2021 | Straubing Tigers | DEL | 34 | 3 | 14 | 17 | 16 | 3 | 0 | 3 | 3 | 4 |
| 2021–2022 | Dinamo Riika | KHL | 26 | 1 | 10 | 11 | 22 | – | – | – | – | – |
|  | Lokomotiv Jaroslavl | KHL | 2 | 0 | 0 | 0 | 0 | 3 | 0 | 1 | 1 | 4 |
| 2022–2023 | HK Sotši | KHL | 43 | 1 | 11 | 12 | 47 | – | – | – | – | – |
| 6 kautta | yhteensä | AHL | 240 | 24 | 73 | 97 | 164 | 8 | 2 | 6 | 8 | 2 |
| 3 kautta | yhteensä | SHL | 100 | 9 | 26 | 35 | 62 | 15 | 2 | 5 | 7 | 8 |
| 3 kautta | yhteensä | NHL | 58 | 2 | 3 | 5 | 20 | – | – | – | – | – |
| 2 kautta | yhteensä | KHL | 71 | 2 | 21 | 23 | 69 | 3 | 0 | 1 | 1 | 4 |

Lähteet
-------

* Brandon Gormley The Internet Hockey Databasessa (englanniksi)
* Brandon Gormley Eurohockey-sivustolla (englanniksi)
* Brandon Gormley Legends of Hockey -sivustolla (englanniksi)
* Brandon Gormley *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Brandon Gormley *Elite Prospects*. Everysport Media Group AB.  (englanniksi)
2. 1 2 3 4 5 6  Brandon Gormley The Internet Hockey Databasessa (englanniksi)
3. ↑  Elite Prospects - NHL Entry Draft 2010 *eliteprospects.com*. Everysport Media Group. Viitattu 4.12.2019. (englanniksi)
4. ↑  Coyotes Sign Gormley to Entry-Level Contract *nhl.com/coyotes*.  7.10.2010. GLENDALE, ARIZONA:  Arizona Coyotes. Viitattu 4.10.2018. (englanniksi)
5. ↑  Elite Prospects - QMJHL Stats 2010-2011 *eliteprospects.com*. Everysport Media Group. Viitattu 4.12.2019. (englanniksi)
6. 1 2 3 4 5  Brandon Gormley - The Sports Forecaster *forecaster.ca*. XML Team Solutions, LLC.  Arkistoitu 4.10.2018. Viitattu 4.10.2018. (englanniksi)
7. ↑  Elite Prospects - Moncton Wildcats *eliteprospects.com*. Everysport Media Group. Viitattu 4.12.2019. (englanniksi)
8. ↑  Gormley passe aux Cat’s *cataractes.qc.ca*.  7.1.2012. Shawinigan:  Shawinigan Cataractes.  Arkistoitu 4.10.2018. Viitattu 4.10.2018. (ranskaksi)
9. ↑  Elite Prospects - Shawinigan Cataractes *eliteprospects.com*. Everysport Media Group. Viitattu 4.12.2019. (englanniksi)
10. ↑  Elite Prospects - Portland Pirates *eliteprospects.com*. Everysport Media Group. Viitattu 4.12.2019. (englanniksi)
11. ↑  Phoenix Coyotes - Tampa Bay Lightning - March 10th, 2014 *NHL.com*.  10.3.2014. National Hockey League. Viitattu 4.10.2018. (englanniksi)
12. ↑  Arizona Coyotes - Edmonton Oilers - November 16th, 2014 *NHL.com*.  16.11.2014. National Hockey League. Viitattu 4.10.2018. (englanniksi)
13. ↑  Coyotes Sign Gormley to One-Year Contract *nhl.com/coyotes*.  6.8.2015. GLENDALE, ARIZONA:  Arizona Coyotes. Viitattu 4.10.2018. (englanniksi)
14. ↑  Avalanche Acquires Gormley From Arizona *nhl.com/avalanche*.  10.9.2015. Colorado Avalanche. Viitattu 10.5.2017. (englanniksi)
15. ↑  Devils sign defenseman Brandon Gormleyto a one-year contract *nhl.com/devils*.  28.7.2016. Newark, NJ:  New Jersey Devils. Viitattu 10.5.2017. (englanniksi)
16. ↑  Senators trade for minor-leaguer Brandon Gormley *cbc.ca*.  6.3.2017. CBC/Radio-Canada. Viitattu 10.5.2017. (englanniksi)
17. ↑  Savonen, Ilari: NHL:ssä nähtiin treidi vielä siirtotakarajan jälkeen – ykköskierroksella varattu liikahti *suomikiekko.com*.  7.3.2017. Nordic Sport Media. Viitattu 4.10.2018.
18. ↑  Marlies Announce Training Camp Roster *marlies.ca*. Toronto Marlies.  Arkistoitu 3.10.2018. Viitattu 3.10.2018. (englanniksi)
19. ↑  Åström, Kenny: Mora IK förstärker laget med NHL-meriterad back *moraik.se*.  16.10.2017. Mora IK Fastighets AB. Viitattu 3.10.2018. (ruotsiksi)
20. ↑  Elite Prospects - Mora IK *eliteprospects.com*. Everysport Media Group. Viitattu 4.12.2019. (englanniksi)
21. ↑  TPS hankki runsaasti kokemusta Pohjois-Amerikan kaukaloista - Brandon Gormley vahvistamaan puolustusta *Jatkoaika.com*.  1.10.2018. Jatkoaika r.y. Viitattu 4.10.2018.
22. ↑  Kanadalaispakki Brandon Gormley jättää TPS:n *ts.fi*.  11.1.2019. Turun Sanomat Oy. Viitattu 11.1.2019.
23. ↑  Saastamoinen, Lauri: NHL-puolustajalle yllätyspotkut Liigasta – uusi osoite löytyi nopeasti! *suomikiekko.com*.  11.1.2019. Nordic Sport Media. Viitattu 11.1.2019.
24. ↑  Pettersson Kymmer, Peter: Gormley förlänger *frolundaindians.com*.  4.4.2019. Frölunda Hockey Club.  Arkistoitu 4.12.2019. Viitattu 4.12.2019. (ruotsiksi)
25. ↑  Straubing Tigers holen erfahrenen Defender nach Niederbayern *straubing-tigers.de*.  21.12.2020. Straubing Tigers GmbH & Co. KG.  Arkistoitu 22.12.2020. Viitattu 23.12.2020. (saksaksi)
26. ↑  Best Players Per Game (pdf) *stats.iihf.com*.  5.1.2012. IIHF. Viitattu 4.10.2018. (englanniksi)
27. ↑  Roster/Canada - Memorial of Ivan Hlinka *hockeycanada.ca*. Hockey Canada. Viitattu 4.10.2018. (englanniksi)
28. ↑  Elite Prospects - Canada Atlantic U17 *eliteprospects.com*. Everysport Media Group. Viitattu 4.12.2019. (englanniksi)
29. ↑  Elite Prospects - WHC-17 Stats 2008-2009 *eliteprospects.com*. Everysport Media Group. Viitattu 4.12.2019. (englanniksi)
30. 1 2  Wennström, Antti: Brandon Gormley – loistoa ilman häikäisyä *Jatkoaika.com*.  22.6.2010. Jatkoaika r.y. Viitattu 9.10.2010.